มีประจำเดือนมาประมาณ 15 วันได้คะ แต่ไม่ได้มามาก กะปริดกะปรอย คล้ายตกขาวแต่สีออกแดงเกือบดำ พอสะสมจะออกสีน้ำตาลเข้มไปถึงดำ ไม่มีอาการปวดท้องใดๆ ตอนนี้เริ่มหยุดแล้ว อยากทราบว่าจะมีอาการแทรกซ้อนมั้ยคะ ปกติบางเดือนก็มากะปริดกะปรอย สีน้ำตาลเข้มด้วยคะ
สวัสดีค่ะ อาการประจำเดือนมามากเกิน 7 วันดังกล่าวมา น่าจะมีความผิดปกติ ซึ่งอาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำว่าควรไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน และรักษาตามสาเหตุนั้นๆ และควรแจ้งแพทย์ให้ทราบถึงเรื่องประจำเดือนที่มากระปริดกระปรอยอยู่ก่อนหน้านี้ด้วยการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์